SPITALUL MUNICIPAL GHEORGHENI
ORGANIZEAZĂ EXAMEN DE PROMOVARE

in conformitate  cu prevederile HG 286/ 2011 pentru aprobarea Regulamentului  Cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor  de promovarea în grade sau trepte profesionale, modificat  prin Hotărârea Guvernului nr.427/ 2015.pentru:
postul de ASISTENT ŞEF la
BLOCUL OPERATOR

Promovarea personalului în grade sau trepte profesionale se face prin examen, în baza unui referat de evaluare întocmit de şeful ierarhic şi aprobat de conducătorul instituţiei publice.
    	Pentru a participa la examenul de promovare, candidatul trebuie să fi obţinut calificativul “ foarte bine” la evaluarea performanţelor profesionale individuale cel puţin de două ori în ultimii 3 ani, în care acesta s-a aflat în activitate.

BIBLIOGRAFIA:  
-    O.U.G  nr. 144/2008  privind exercitarea profesiei de asistent medical generalist, a profesiei de  moașă şi a profesiei de asistent medical, precum și organizarea și funcționarea OAMGMAMR;
–       Legea nr. 95/2006 privind reforma în domeniul sănătăţii cu modificările şi   completările survenite Republicată;
    -    ORDIN nr. 1101 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;

            Examenul  constă în probă  scrisă, care va avea loc în data de 26.03.2019 .
Proba scrisă  se stabileşte pe baza bibliografiei de concurs, în concordanţă cu nivelul şi specificul postului pentru care se organizează examenul de promovare. 
Durata probei se stabileşte de comisia de concurs în funcţie de gradul de dificultate şi complexitate a probei.
           Este declarat admis candidatul  care obţinut punctajul mai mare , dar nu mai puţin de  50 de puncte la  probă.

SPITALUL MUNICIPAL GHEORGHENI
ORGANIZEAZĂ CONCURS


în conformitate  cu : 
- OMS nr. 1470/ 20.10.2011 pentru aprobarea criteriilor privind angajarea şi promovarea în funcţii, grade şi trepte profesionale a personalului contratual din unităţile sanitare publice din sectorul sanitar ;
- Hotărârea nr.497/ 26.05.2010 privind aprobarea Regulamentului de organizare şi desfăşurare a concursului şi a examenului pentru ocuparea posturilor vacante şi temporar vacante, precum şi stabilirea criteriilor de evaluare a performanţelor profesionale individuale la promovare prin examen a personalului contractual din sistemul sanitar, pentru ocuparea următorului post:   

 
1 post  temporar vacant  de Asistent medical şef secţie
la secţia Medicină Internă

Pentru a participa la concurs, candidatul trebuie să îndeplinească cumulativ următoarele condiţii: 
a) îndeplineşte condiţiile prevăzute de lege în vederea exercitării profesiei în România; 
b) are capacitate deplină de exerciţiu; 
c) are o stare de sănătate corespunzătoare postului pentru care candidează, atestată de medicul  de familie sau medicul de specialitate medicina muncii; 
d) îndeplineşte condiţiile de studii prevăzute de lege pentru postul vacant; 
e) nu a fost condamnat pentru săvârşirea unei infracţiuni contra umanităţii, contra statului sau contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni  săvârşite cu intenţie;
f) are vechime minimă de 5 ani ca asistent medical generalist.
    	În vederea participării la concurs, până la data de 09.08.2017  candidaţii depun la secretariatul comisiei de concurs dosarul de concurs, care va conţine în mod obligatoriu: 
a) copia actului de identitate; 
b) formularul de înscriere  ; 
c) diploma de studii;
d) copia carnetului de muncă sau, după caz, o adeverinţă care să ateste vechimea în muncă şi, după caz, în specialitate; 
e) cazierul judiciar; 
f) adeverinţă care să ateste starea de sănătate corespunzătoare; 
g) curriculum vitae;
h) chitanţa  de  achitare a taxei de participare în valoare de 100 lei;
i) copia Certificatului de Membru OAMGMAMR .

Calendarul concursului:
31.07.2017 – 09.08.2017 , între orele 10,00 – 12,00  - depunerea dosarelor de concurs la secretariatul comisiei de concurs, la biroul RUNOS al spitalului;
10.08.2017 - ora 14,00 - afişarea rezultatului selectării dosarelor la avizierul principal al spitalului, cu menţiunea „admis” sau „respins”;
11.08.2017 – depunerea contestaţiilor privind dosarele respinse;
14.08.2017 -  ora 14,00 – comunicarea rezultatelor contestaţiilor ;
16.08.2017 -  ora 10,00 – susţinerea probei scrise ;  
16.08.2017 -  ora 14,00 - afişarea rezultatului probei scrise;
17.08.2017 – depunerea contestaţiilor privind rezultatul probei scrise;
18.08.2017 -  ora 14,00 – afişarea rezultatului contestaţiilor;
21.08.2017  -  ora 10,00 -  proba practică/interviu ;
21.08.2017 – ora 14,00 – afişarea rezultatului probei practice/interviu; 
22.08.2017  -  depunerea contestaţiilor  privind proba practică/interviu;
23.08.2017  – ora 12,00 – afişarea rezultatului contestaţiilor;
24.08.2017  -  ora 14,00 – afişarea rezultatului final;

BIBLIOGRAFIE:
        
1. 1150 teste nursing (Dorobanţu,Ghidu,Zamfir) ediţia 2001;
2. Tehnica îngrijirii bolnavului, C.Mozes;
3. Legea 95/2006 privind reforma în domeniul sănătăţii-Republicare;
4. Normele tehnice privind curăţarea, dezinfecţia şi sterilizarea în unităţile sanitare publice şi private, aprobate de OMS 961/2016
5. ORDIN nr. 1142 din 3 octombrie 2013 privind aprobarea procedurilor de practică pentru asistenţi medicali generalist;
6. LEGEA nr. 319 din 14 iulie 2006 securităţii si sănătăţii în muncă;
7. LEGE nr. 307 din 12 iulie 2006 privind apărarea împotriva incendiilor 

            Concursul constă în proba scrisă ş interviu.
Proba scrisă  se stabileşte pe baza bibliografiei de concurs, în concordanţă cu nivelul şi specificul postului pentru care se organizează concursul. 
Cu 30 de minute înainte de începerea probei scrise, se va face apelul nominal al candidaţilor, în vederea îndeplinirii formalităţilor prealabile, respectiv verificarea identităţii. Verificarea identităţii candidaţilor se face pe baza buletinului de identitate sau a cărţii de identitate. 
După verificarea identităţii candidaţilor, ieşirea din sală a acestora atrage eliminarea din concurs, cu excepţia situaţiilor de urgenţă în care aceştia pot fi însoţiţi de unul dintre membrii comisiei de concurs sau de persoanele care asigură supravegherea. 
Durata probei se stabileşte de comisia de concurs în funcţie de gradul de dificultate şi complexitate a probei.
La ora stabilită pentru începerea probei interviu, comisia de concurs prezintă candidaţilor planul pentru proba interviu. Proba interviu se notează conform planului elaborat de comisia de concurs.
            La finalizarea concursului se întocmeşte un proces-verbal care să conţină modul de desfăşurare a concursului şi rezultatele obţinute de candidaţi, semnat de membrii comisiei de concurs. 
Sunt declaraţi admişi candidaţii care au promovat cele două probe , şi care au obţinut cel puţin nota 7 la fiecare probă. Promovarea probei scrise este obligatorie pentru susţinerea probei practice/interviului.
Probele se susţin în limba română.




Manager,
Ec.Ferenczy Ştefan
8. 
9. ORDIN nr. 1101 din 30 septembrie 2016 privind aprobarea Normelor de supraveghere, prevenire şi limitare a infecţiilor asociate asistenţei medicale în unităţile sanitare;

